CELEX: 32007R0394
Language: da
Date: 2007-04-12 00:00:00
Title: Kommissionens forordning (EF) nr. 394/2007 af 12. april 2007 om ændring af bilag I til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler

13.4.2007   
            
            
               DA
            
            
               Den Europæiske Unions Tidende
            
            
               L 98/3
            
         
      KOMMISSIONENS FORORDNING (EF) Nr. 394/2007
   af 12. april 2007
   om ændring af bilag I til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (1), særlig artikel 13, andet led, og
   ud fra følgende betragtninger:
   
               (1)
            
            
               Ifølge de principper for økologisk produktionsmetode på bedriftsplan, der er fastsat i bilag I til forordning (EØF) nr. 2092/91, skal husdyr opfodres med økologisk foder. En begrænset andel af foderplanen kan dog omfatte foder fra omlægning, jf. artikel 4, punkt 24, i forordning (EØF) nr. 2092/91.
            
         
               (2)
            
            
               Producenter i nogle medlemsstater lider for tiden under mangel på økologisk foder som følge af høstudbytter under middel af økologiske afgrøder, og denne situation forværres af retsforskrifter om foders økologiske oprindelse og den stigende efterspørgsel efter økologiske produkter. For at afhjælpe denne mangel bør der for en begrænset periode fastsættes bestemmelse om forhøjelse af den andel af foder fra omlægning, der kan indgå i foderplanen.
            
         
               (3)
            
            
               En midlertidig forhøjelse af den tilladte procentdel for foder fra omlægning vil også kunne sikre de fremtidige forsyninger af økologisk foder og incitere landbrugerne til at omlægge til økologisk landbrug ved at bedre markedet for foder fra omlægning.
            
         
               (4)
            
            
               Forordning (EØF) nr. 2092/91 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra den komité, der blev nedsat ved artikel 14 i forordning (EØF) nr. 2092/91 —
            
         UDSTEDT FØLGENDE FORORDNING:
   Artikel 1
   Bilag I til forordning (EØF) nr. 2092/91 ændres som anført i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. april 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT L 198 af 22.7.1991, s. 1. Senest ændret ved forordning (EF) nr. 1997/2006 (EUT L 379 af 28.12.2006, s. 1).
   
      BILAG
      I del B i bilag I til forordning (EØF) nr. 2092/91 affattes punkt 4.4 således:
      
                  »4.4.
               
               
                  Indtil den 31. december 2008 er det tilladt at iblande foder fra omlægning med en andel på indtil gennemsnitligt 50 % af foderplanen. Når foder fra omlægning kommer fra en af bedriftens egne enheder, kan denne andel forhøjes til 80 %.
                  Fra den 1. januar 2009 kan indtil gennemsnitligt 30 % af foderplanen omfatte foder fra omlægning. Når foder fra omlægning kommer fra en af bedriftens egne enheder, kan denne andel forhøjes til 60 %.
                  Disse andele angives i procent af tørstofindholdet i foderstoffer af landbrugsoprindelse.«